MÓRÁGY KÖZSÉG ÖNKORMÁNYZAT

Képviselő-testülete

**Szám: M/99-13/2019.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2019. november 25-én** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Illés Béla, Ördög Zoltán, Nagy Jánosné, Horváth Dániel képviselők, (5 fő)

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

Füle Mária gazdálkodási előadó, jegyző helyettes

**Meghívott vendég**:

* Bagyomné Hollenbach Anett Óvodavezető

Glöckner Henrik polgármester köszöntötte a képviselő-testület tagjait, és a meghívott vendéget. Megállapította, hogy a testület határozatképes, az ülést megnyitotta.

Ezután, javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi javaslat:**

**Napirendi pontok:**

1. **SZMSZ felülvizsgálata**

Előterjesztő: Bakó Józsefné jegyző

(írásbeli előterjesztés)

1. **Karácsonyi támogatások, nyugdíjas karácsony meghatározása**

Előterjesztő: Glöckner Henrik polgármester

(írásbeli előterjesztés)

1. **Közmeghallgatás időpontjának meghatározása**

Előterjesztő: Glöckner Henrik polgármester

(szóbeli előterjesztés)

1. **VÖT Társulási Megállapodás módosítása**

Előterjesztő: Glöckner Henrik polgármester

(írásbeli előterjesztés)

1. **Bátaszék és Környéke Önkormányzatainak ESZGY Intézmény-fenntartó tárulási megállapodás módosítása**

Előterjesztő: Glöckner Henrik polgármester

(írásbeli előterjesztés)

1. **TETT Társulási Megállapodás módosítása**

Előterjesztő: Glöckner Henrik polgármester

(írásbeli előterjesztés)

1. **Jutalom**

Előterjesztő: Glöckner Henrik polgármester

(szóbeli előterjesztés)

1. **Egyebek**
2. **Kérdések, interpellációk**
3. **Zárt ülés**

**- Szociális tűzifa kérelmek elbírálása**

**- Bursa Hungarica ösztöndíj pályázatok elbírálása**

**Napirend előtt:**

**Mórágyi Óvoda kérelme**

Glöckner Henrik polgármester ismertette a Képviselő-testülettel, hogy 2019. december 31. napjától a Mórágyi Óvoda egyik dajkájának megszűnik a jogviszonya. Felkérte a megjelent óvodavezetőt, hogy ismertesse az óvoda helyzetét.

Az óvodavezető elmondta, hogy az óvodába 15 gyermek jár, és egy csoport működik. Jelenleg a feladatokat két óvónő és két dajka látja el. Nagy szükségünk van 2 dajka foglalkoztatására, mert van olyan gyermek, aki busszal jár, reggel ki kell menni érte, délután pedig kikísérni. Az étkezésekkor is megnövekedik a dajka feladata, mivel mindent neki kell ellátni, tálalást, mosogatást. Kérte a testületet, hogy engedélyezze a második dajka tovább foglalkoztatását napi 8 órában.

Horváth Dániel képviselő elmondta, hogy minden nap látja az óvoda működését, mivel óvodás korú gyermeke van. Mindenképpen szeretné támogatni a dajka tovább foglalkoztatását.

Ördög Zoltán elmondta, hogy ha módunkban áll a dajka bérének kigazdálkodása, és nem terheli meg a költségvetést, akkor támogatja az óvodavezető kérelmét.

Glöckner Henrik polgármester elmondta, hogy most annyit tud mondani, hogy állami támogatás nem jár két dajka foglakoztatására, támogatja a kérést a dajka tovább foglalkoztatásával kapcsolatban, de most, kizárólag csak egy félévre hosszabbítaná meg a szerződését. Javaslatot tett arra, hogy 2020.06.30. napjáig legyen a dajka munkaszerződése kötve.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról.

*/2019 (XI.25.) Képviselő-testületi határozat*

*Mórágyi Óvoda dadájának továbbfoglalkoztatásáról*

*Mórágy Község Önkormányzat Képviselő-testülete úgy határozott, hogy a Mórágyi Óvoda álláshelyeinek számát 1 álláshellyel megnöveli, így a betölthető dada álláshelyek száma 2020. január 1. napjától 2020. június 30. napjáig 2 álláshely.*

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**99/2019 (XI.25.) Képviselő-testületi határozat**

**Mórágyi Óvoda dadájának továbbfoglalkoztatásáról**

Mórágy Község Önkormányzat Képviselő-testülete úgy határozott, hogy a Mórágyi Óvoda álláshelyeinek számát 1 álláshellyel megnöveli, így a betölthető dada álláshelyek száma 2020. január 1. napjától 2020. június 30. napjáig 2 álláshely.

Határidő: azonnal

Felelős: Glöckner Henrik polgármester

Határozattal értesítve:Mórágyi Óvoda és Egységes Óvoda-Bölcsőde vez

**Napirendi pontok tárgyalása:**

**1. SZMSZ felülvizsgálata**

Előterjesztő: Bakó Józsefné jegyző

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**100/2019. (XI.25.) Képviselő-testületi határozat**

**a Szervezeti és Működési Szabályzat felülvizsgálatáról**

1.) Mórágy Község Önkormányzat Képviselő-testülete a 12/2013.(IX.27.) számú Szervezeti- és Működési Szabályzatról szóló rendelet 2. számú függelékét az alábbiakban határozza meg:

Mórágy Község Önkormányzat képviselő testületének tagjai:

Glöckner Henrik

Ördög Zoltán

Illés Béla

Nagy Jánosné

Horváth Dániel

2.) Mórágy Község Önkormányzat Képviselő-testülete a 12/2013.(IX.27.) számú Szervezeti- és Működési Szabályzatról szóló rendelet 4. számú függelékét az alábbiakban határozza meg:

Az Ügyrendi Bizottság tagjai:

Illés Béla elnök

Nagy Jánosné képviselő tag

Horváth Dániel képviselő tag

3.) Mórágy Község Önkormányzat Képviselő-testülete a 12/2013.(IX.27.) számú Szervezeti- és Működési Szabályzatról szóló rendelet 5. számú függelékét az alábbiakban határozza meg:

Mórágy Roma Nemzetiségi Önkormányzat Képviselő-testületének tagjai:

Petrovics Gizella Ingrid elnök

id. Petrovics Sándor elnökhelyettes

Petrovics Sándor képviselő

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**10/2019. (XI.28.) önkormányzati rendelete**

**a Szervezeti és Működési Szabályzatról szóló 12/2013.(IX.27.) önkormányzati rendelet módosításáról**

(A rendelet a jegyzőkönyvhöz mellékelve)

**2. Karácsonyi támogatások, nyugdíjas karácsony meghatározása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

Glöckner Henrik polgármester elmondta, hogy ezúttal is szeretné, a karácsonyi csomagokat a karácsonyi rendezvényen átadni. Természetesen, mint az előző években, aki nem tud eljönni az ünnepségre, azoknak a csomagok kihordásra kerülnek. Az ünnepekig minden családhoz eljut.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

**101/2019.(XI.25.) képviselő-testületi határozat**

**karácsonyi támogatásokról**

Mórágy Község Önkormányzat Képviselő-testülete a településen élő családok részére 3.000.-Ft-os karácsonyi támogatást nyújt, amely ajándékcsomag formájában kerül átadásra.

Határidő: 2019. december 21.

Felelős: Glöckner Henrik polgármester

Határozattal értesítve: - Közös Hivatal Gazdasági Vezetője

* Mórágyi családok – ajándékcsomag átadásával

**102/2019.(XI.25.) képviselő-testületi határozat**

**a mórágyi gyerekek karácsonyi támogatásáról**

Mórágy Község Önkormányzat Képviselő-testülete úgy határozott, hogy karácsonyi támogatásként:

Az életvitelszerűen a településen élő, 0-14 év közötti gyermekek részére fejenként 2.500.-Ft-os karácsonyi támogatást nyújt.

A helyi óvodába járó gyermekek részére jutó támogatás összege az Óvoda részére kerül kifizetésre, a gyermekek részére ajándék megvásárlása végett.

A Mórágyi Általános Iskolába járók részére jutó támogatás összege az Általános Iskola Alapítvány részére kerül kifizetésre, a gyermekek részére ajándék vásárlása végett.

A többi gyermek részére a támogatás kifizetése készpénzben történik.

Határidő: 2019. december 21.

Felelős: Glöckner Henrik polgármester

Határozattal értesítve: - Közös Hivatal Gazdasági Vezetője

* Mórágyi Óvoda
* Mórágyi Iskoláért Alapítvány

**3. Közmeghallgatás időpontjának meghatározása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy az idei évben is ki kell tűzni a közmeghallgatás időpontját. Javasolta, hogy a közmeghallgatás 2019. december 9. napján (hétfő) 17 órai kezdettel legyen megtartva.

Glöckner Henrik polgármester javasolta, hogy a Kismórágyi lakosokat igény szerint busszal szállítsuk be. Az igényeket előre fel kell majd mérni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2019.(XI.25.) képviselő-testületi határozat*

*a közmeghallgatás időpontjáról*

*Mórágy Község Önkormányzat Képviselő-testülete úgy határozott, hogy 2019. december 9-én 17.00 órára közmeghallgatást hív össze a Művelődési Házban az alábbi napirendi pontokkal:*

1. *A 2019. év értékelése, a 2020. évi célkitűzései*

*2. Egyebek (észrevételek, hozzászólások)*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi határozatot hozta:

**103/2019.(XI.25) képviselő-testületi határozat**

**a közmeghallgatás időpontjáról**

Mórágy Község Önkormányzat Képviselő-testülete úgy határozott, hogy 2019. december 9-én 17 órára közmeghallgatást hív össze a Művelődési Házban az alábbi napirendi pontokkal:

1. A 2019. év értékelése, a 2020. évi célkitűzései
2. Egyebek (észrevételek, hozzászólások)

Határidő: 2019. december 9.- lakosság értesítésére

Felelős: Glöckner Henrik polgármester

Határozattal értesítendő: lakosság hirdetmény útján

**4. VÖT Társulási Megállapodás módosítása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**104/2019.(XI.25) képviselő-testületi határozat**

**a Völgységi Önkormányzatok Társulása társulási megállapodása módosításáról**

Mórágy Község Önkormányzat Képviselő-testülete elfogadja a határozati javaslat 1. és 2. melléklete szerinti tartalommal a társulási megállapodás módosítását és felhatalmazza a polgármestert a dokumentum aláírására.

Határidő: azonnal

Felelős: Glöckner Henrik polgármester

Végrehajtásért felelős: Bakó Józsefné jegyző

Határozatot kapja: Völgységi Önkormányzatok Társulása 2 db eredeti kivonatot

**5.Bátaszék és Környéke Önkormányzatainak ESZGY Intézmény-fenntartó tárulási megállapodás módosítása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő első határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**105/2019.(XI.25) képviselő-testületi határozat**

**a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 5. számú módosításáról**

Mórágy Község Önkormányzatának Képviselő-testülete úgy határozott, hogy a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 5. számú módosítását - a határozat melléklete szerinti tartalommal - *a törzskönyvi bejegyzés napjával* jóváhagyja.

Felhatalmazza a polgármestert a társulási megállapodás módosításának és egységes szerkezetének aláírására.

Határidő: 2019. december 10.

Felelős: Bakó Józsefné jegyző (a határozat megküldéséért) és

Glöckner Henrik polgármester (a társulási megállapodás aláírásáért)

Határozatról értesül:- Gondozási Központ vezetője

* Bátaszéki KÖH pénzügyi iroda
* irattár

**6. TETT Társulási Megállapodás módosítása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy a TETT társulási megállapodás értelmében a munkaszervezeti feladatokat a Bátaapáti Közös Önkormányzati Hivatal látja el. Mivel a Bátaapáti Közös Önkormányzati Hivatal megszűnik és még nincs új munkaszervezet kijelölve, így okafogyottá vált ezen napirendi pont megtárgyalása, ezért kéri a napirend elnapolását.

**7. Jutalmak kifizetéséről**

Előterjesztő: Glöckner Henrik polgármester

**(**szóbeli előterjesztés**)**

A polgármester év végi jutalmának megállapítása

Az Ügyrendi Bizottság elnöke Illés Béla javasolta a testületnek, hogy a polgármester részére állapítson meg a testület jutalmat a 2019. évi költségvetésben megtervezettek szerint. Javasolta, hogy a polgármester jutalma hat havi tiszteletdíja legyen, ami 199.440,- Ft X 6 hó = 1.196.640,- Ft.

A polgármester, ezután bejelentette személyes érintettségét és egyúttal kérte a Képviselő-testülettől, hogy zárja ki őt a szavazásból.

Szavazás után Mórágy Község Önkormányzatának Képviselő-testülete, 4 igen és 1 tartózkodással az alábbi határozatot hozta:

**106/2019.(XI.25.) képviselő-testületi határozat**

**döntésből való kizárásról**

Mórágy Község Önkormányzat Képviselő-testülete a Magyarország helyi önkormányzatairól szóló 2011.évi CLXXXIX. Törvény 49.§(1) bekezdése alapján Glöckner Henrik polgármestert személyes érintettsége miatt a napirenddel kapcsolatos döntésből kizárja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, az alpolgármester a következő határozati javaslatot tette fel szavazásra:

*/2019.(XI.25.) képviselő-testületi határozat*

*polgármester év végi jutalmának kifizetéséről*

*Mórágy Község Önkormányzat Képviselő-testülete Glöckner Henrik polgármestert munkája elismeréseként plusz hat havi tiszteletdíjban részesíti, amely 1.196.640,- Ft.*

Szavazás után Mórágy Község Önkormányzatának Képviselő-testülete, 4 igen szavazattal 1 tartózkodással az alábbi határozatot hozta:

**107/2019.(XI.25.) képviselő-testületi határozat**

**a polgármester év végi jutalmának megállapításáról**

Mórágy Község Önkormányzat Képviselő-testülete Glöckner Henrik polgármestert munkája elismeréseként plusz hat havi tiszteletdíjban részesíti, amely 1.196.640,- Ft.

Felelős: Bakó Józsefné jegyző

Határidő: 2019. december 21.

Határozattal értesítve: - Közös Önkormányzati Hivatal gazdasági vezetője

Glöckner Henrik polgármester

A képviselők év végi jutalmának megállapítása

A polgármester javasolta, hogy a képviselők munkájuk elismeréséül egy havi tiszteletdíjat kapjanak, a korábbi évekhez hasonlóan.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019.(XI.25.) képviselő-testületi határozat*

*a képviselők egy havi tiszteletdíjának kifizetéséről*

*Mórágy Község Önkormányzatának Képviselő-testülete úgy határozott, hogy a Képviselő-testület képviselő tagjai munkájuk elismeréseként plusz egy havi tiszteletdíjban részesülnek.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi az alábbi határozatot hozta:

**108/2019.(XI.25.) képviselő-testületi határozat**

**a képviselők egy havi tiszteletdíjának kifizetéséről**

Mórágy Község Önkormányzatának Képviselő-testülete úgy határozott, hogy a Képviselő-testület képviselő tagjai munkájuk elismeréseként plusz egy havi tiszteletdíjban részesülnek.

Felelős: Glöckner Henrik polgármester

Határidő: 2019. december 21.

Határozattal értesítve: - Közös Önkormányzati Hivatal gazdasági vezetője

* Képviselő-testület tagjai

Önkormányzat és intézményei dolgozóinak év végi jutalma

Glöckner Henrik polgármester elmondta, hogy az éves munka elismeréseként az önkormányzatnál minden évben adtunk jutalmat. Javasolja, hogy a testület engedélyezze a jutalmak kifizetését.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019.(XI.25.) képviselő-testületi határozat*

*az önkormányzat és intézményei dolgozóinak év végi jutalmáról*

*Mórágy Község Önkormányzatának Képviselő-testülete úgy határozott, hogy a közalkalmazottak, köztisztviselők részére a 2019. évi béralap terhére engedélyezi a jutalmak kifizetését munkájuk elismeréseként.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi az alábbi határozatot hozta:

**109/2019.(XI.25.) képviselő-testületi határozat**

**az önkormányzat és intézményei dolgozóinak év végi jutalmáról**

Mórágy Község Önkormányzatának Képviselő-testülete úgy határozott, hogy a közalkalmazottak, köztisztviselők részére a 2019. évi béralap terhére engedélyezi a jutalmak kifizetését munkájuk elismeréseként.

Felelős: Glöckner Henrik polgármester

Határidő: 2019. december 21.

Határozattal értesítve: - Közös Önkormányzati Hivatal gazdálkodási vezetője

* az önkormányzat és intézményeinek dolgozói

**8. Egyebek**

**Teherautó eladásáról**

Glöckner Henrik elmondta, hogy a Mazda teher gépkocsi eladóvá vált. Nemrég vásároltunk egy nagyobb teherbírású gépkocsit. Szeretné a Képviselő-testület tagjait megkérdezni, hogy mennyi értékben kerüljön a gépkocsi meghirdetésre, eladásra.

Ördög Zoltán elmondta, hogy ezek a gépkocsik körülbelül 700-900 ezer forint értékűek, mindenképpen úgy próbáljuk értékesíteni, hogy minimum a 700.000.-Ft-ot megkapjuk érte.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019. (XI. 25.) Képviselő-testületi határozat*

*a tehergépkocsi értékesítéséről*

*Mórágy Község Önkormányzatának Képviselő-testülete, úgy határozott, hogy a GWS-491 forgalmi rendszámú, Mazda típusú gépjárművet el kívánja adni, amelynek irányára bruttó 700 000 Ft.*

*A képviselő-testület felkéri a polgármestert, hogy a tehergépkocsit először a mórágyi lakosok részére hirdesse meg, ha nincs rá jelentkező, csak akkor kerüljön szélesebb körben meghirdetésre.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi az alábbi határozatot hozta:

**110/2019. (XI. 25.) Képviselő-testületi határozat**

**a tehergépkocsi értékesítéséről**

Mórágy Község Önkormányzatának Képviselő-testülete, úgy határozott, hogy a GWS-491 forgalmi rendszámú, Mazda típusú gépjárművet el kívánja adni, amelynek irányára bruttó 700 000 Ft.

A képviselő-testület felkéri a polgármestert, hogy a tehergépkocsit először a mórágyi lakosok részére hirdesse meg, ha nincs rá jelentkező, csak akkor kerüljön szélesebb körben meghirdetésre.

Felelős: Glöckner Henrik polgármester

Határidő: azonnal

Határozattal értesítve: - Közös Hivatala gazdasági vezetője

**Vakok és Gyengénlátók Tolna Megyei Egyesületének kérelme**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy a Vakok és Gyengénlátók Tolna Megyei Egyesülete támogatási kérelmet nyújtott be a testülethez, melyben kérték, hogy az idei évben is támogassuk a működésüket, a karácsonyi ünnepek közeledtével, hogy a súlyos fogyatékkal élő, nehéz sorsú látássérült tagtársaik és családtagjaik részére tartós élelmiszer csomagot tudjanak adományozni.

A polgármester javasolta, hogy egyszeri 20 000,- Ft-tal támogassák az egyesületet. A polgármester kérte, vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019.(XI.25.) képviselő-testületi határozat*

*Vakok és Gyengénlátók Tolna Megyei Egyesületének támogatásáról*

*Mórágy Község Önkormányzatának Képviselő-testülete úgy határozott, hogy a Vakok és Gyengénlátók Tolna Megyei Egyesülete (7100 Szekszárd Hunyadi u. 4.) részére egyszeri 20.000 forint összegű támogatást nyújt.*

*A Képviselő-testület felkéri a gazdasági vezetőt, hogy a fenti összeget a következő számlára utalja át: Hungária Takarék: 71900058-10004074*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi határozatot hozta:

**111/2019.(XI.25.) képviselő-testületi határozat**

**Vakok és Gyengénlátók Tolna Megyei Egyesületének támogatásáról**

Mórágy Község Önkormányzatának Képviselő-testülete úgy határozott, hogy a Vakok és Gyengénlátók Tolna Megyei Egyesülete (7100 Szekszárd Hunyadi u. 4.) részére egyszeri 20.000 forint összegű támogatást nyújt.

A Képviselő-testület felkéri a gazdasági vezetőt, hogy a fenti összeget a következő számlára utalja át: Hungária Takarék:71900058-10004074

Határidő: 2019. december 31.

Felelős: Glöckner Henrik polgármester

Határozattal értesítve: Hivatal gazdasági vezetője

Vakok és Gyengénlátók Tolna Megyei Egyesülete (7100 Szekszárd Hunyadi u. 4.)

**Földvásárlási kérelmek**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy az alábbi kérelmeket korábban a 2019. május 13. napján tartott képviselő-testületi ülésen tárgyalta már a testület, azonban a benyújtott kérelmek ügyében nem született döntés, ezért kérte a kérelmek újbóli napirendre tűzését.

-**Csötönyi János Lászlóné földvásárlási kérelme**

Csötönyi János Lászlóné 7165. Mórágy, Szabadság u. 47. szám alatti lakos kérelmező kérelmében elmondta, hogy a megvásárolni kívánt 466 hrsz-ú belterületi ingatlan közvetlenül a lakóháza mellett helyezkedik el. Az 1970-es évek óra béreli az Önkormányzattól, amióta a háza a tulajdonában van. A házához tartozó udvar nagyon kicsi, ezért bérli már több évtizede ezt a területet is, most szeretné ezt megvásárolni.

A polgármester elmondja, hogy az ingatlan ingatlanvagyon kataszter szerinti értéke 242 000 Ft. Kéri a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019. (XI. 25.) Képviselő-testületi határozat*

*Csötönyi János Lászlóné földvásárlási kérelméről*

*Mórágy Község Önkormányzatának Képviselő-testülete Csötönyi János Lászlóné 7165. Mórágy, Szabadság u. 47. alatti lakos kérelmét megtárgyalta és úgy határozott, hogy az általa megvásárolni kívánt Mórágy belterületi 466 hrsz-ú beépítetlen ingatlant az ingatlankataszterben meghatározott értékben, azaz bruttó 242.000.-Ft-ért részére értékesíti.*

*A vételár befizetése - melyet az önkormányzat OTP banknál kezelt 11746005-15417512 számú számlájára történő átutalással teljesíthet - után az adásvételi szerződés elkészíttetésének költsége a vevőt terheli.*

*A képviselő-testület felhatalmazza a polgármestert az adásvételi szerződés aláírására.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi határozatokat hozta:

**112/2019. (XI. 25.) Képviselő-testületi határozat**

**Csötönyi János Lászlóné földvásárlási kérelméről**

Mórágy Község Önkormányzatának Képviselő-testülete Csötönyi János Lászlóné 7165. Mórágy, Szabadság u. 47. alatti lakos kérelmét megtárgyalta és úgy határozott, hogy az általa megvásárolni kívánt Mórágy belterületi 466 hrsz-ú beépítetlen ingatlant az ingatlankataszterbenmeghatározott értékben, azaz az bruttó 242.000.-Ft-ért részére értékesíti.

A vételár befizetése - melyet az önkormányzat OTP banknál kezelt 11746005-15417512 számú számlájára történő átutalással teljesíthet - után az adásvételi szerződés elkészíttetésének költsége a vevőt terheli.

A képviselő-testület felhatalmazza a polgármestert az adásvételi szerződés aláírására.

Felelős: Glöckner Henrik polgármester

Határidő: 2019. december 31.

Határozattal értesítve:- Csötönyi János Lászlóné kérelmező

- Közös Hivatala gazdasági vezetője

-**Forray Zoltán földvásárlási kérelme**

Glöckner Henrik polgármester elmondta, hogy Forray Zoltán 7165. Mórágy, Kismórágyi u. 45. szám alatti lakos azzal a kéréssel fordult Mórágy Község Önkormányzat képviselő-testülethez, hogy lakóházának közvetlen szomszédságában lévő 997. hrsz-ú ingatlant szeretné megvásárolni.

A megvásárolni kívánt ingatlan területe 804 m2, az ingatlankataszter alapján az ingatlan vételára 80.000.-Ft. Ez az ingatlan a vagyonkataszterben árokként szerepel, így ahhoz, hogy értékesíteni tudjuk, először ki kell emelni a törzsvagyonból.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019. (XI. 25.) Képviselő-testületi határozat*

*a 997. hrsz-ú árok törzsvagyonból történő kiemeléséről*

*Mórágy Község Önkormányzatának Képviselő-testülete úgy határozott, hogy a 997. hrsz-ú ingatlant a törzsvagyonból kiemeli és azt forgalomképessé minősíti.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi határozatot hozta:

**113/2019. (XI. 25.) Képviselő-testületi határozat**

**a 997. hrsz-ú árok törzsvagyonból történő kiemeléséről**

Mórágy Község Önkormányzatának Képviselő-testülete úgy határozott, hogy a 997. hrsz-ú ingatlant a törzsvagyonból kiemeli és azt forgalomképessé minősíti.

Felelős: Glöckner Henrik polgármester

Határidő: azonnal.

Határozattal értesítve: - Közös Hivatala gazdasági vezetője

*/2019. (XI. 25.) Képviselő-testületi határozat*

*Forray Zoltán földvásárlási kérelméről*

*Mórágy Község Önkormányzatának Képviselő-testülete Forray Zoltán 7165. Mórágy, Kismórágyi u. 45. alatti lakos kérelmét megtárgyalta és úgy határozott, hogy az általa megvásárolni kívánt Mórágy 997. hrsz-ú belterületi ingatlant az ingatlankataszterben meghatározott értékben bruttó: 80.000.-Ft-ért, részére értékesíti.*

*A vételár befizetése - melyet az önkormányzat OTP banknál kezelt 11746005-15417512 számú számlájára történő átutalással teljesíthet - után az adásvételi szerződés elkészíttetésének költsége a vevőt terheli.*

*A képviselő-testület felhatalmazza a polgármestert az adásvételi szerződés aláírására.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi határozatokat hozta:

**114/2019. (XI. 25.) Képviselő-testületi határozat**

**Forray Zoltán földvásárlási kérelméről**

Mórágy Község Önkormányzatának Képviselő-testülete Forray Zoltán 7165. Mórágy, Kismórágyi u. 45. alatti lakos kérelmét megtárgyalta és úgy határozott, hogy az általa megvásárolni kívánt Mórágy 997. hrsz-ú belterületi ingatlant az ingatlankataszterben meghatározott értékben bruttó: 80.000.-Ft-ért, részére értékesíti.

A vételár befizetése - melyet az önkormányzat OTP banknál kezelt 11746005-15417512 számú számlájára történő átutalással teljesíthet - után az adásvételi szerződés elkészíttetésének költsége a vevőt terheli.

A képviselő-testület felhatalmazza a polgármestert az adásvételi szerződés aláírására.

Felelős: Glöckner Henrik polgármester

Határidő: 2019. december 31.

Határozattal értesítve:- Forray Anett kérelmező

- Közös Hivatala gazdasági vezetője

**-Forray Anett földvásárlási kérelme**

Glöckner Henrik polgármester elmondta, hogy Forray Anett 7165. Mórágy, Szabadság u. 27. szám alatti lakos azzal a kéréssel fordult a testülethez, hogy a közvetlen szomszédságában lévő 554. hrsz-ú ingatlant szeretné megvásárolni. A megvásárolni kívánt beépítetlen terület 571 m2, amelyet jelenleg is udvarként használ. Az ingatlan ingatlankataszter szerinti értéke 57.000.- Ft. A polgármester kéri a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019. (XI. 25.) Képviselő-testületi határozat*

*Forray Anett földvásárlási kérelméről*

*Mórágy Község Önkormányzatának Képviselő-testülete Forray Anett 7165. Mórágy, Szabadság u. 27. alatti lakos kérelmét megtárgyalta és úgy határozott, hogy az általa megvásárolni kívánt Mórágy 554 hrsz-ú belterületi ingatlant az ingatlankataszterben meghatározott értékben bruttó: 57.000.-Ft-ért, részére értékesíti.*

*A vételár befizetése - melyet az önkormányzat OTP banknál kezelt 11746005-15417512 számú számlájára történő átutalással teljesíthet - után az adásvételi szerződés elkészíttetésének költsége a vevőt terheli.*

*A képviselő-testület felhatalmazza a polgármestert az adásvételi szerződés aláírására.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi határozatokat hozta:

**115/2019. (XI. 25.) Képviselő-testületi határozat**

**Forray Anett földvásárlási kérelméről**

Mórágy Község Önkormányzatának Képviselő-testülete Forray Anett 7165. Mórágy, Szabadság u. 27. alatti lakos kérelmét megtárgyalta és úgy határozott, hogy az általa megvásárolni kívánt Mórágy 554 hrsz-ú belterületi ingatlant az ingatlankataszterben meghatározott értékben bruttó: 57.000.-Ft-ért, részére értékesíti.

A vételár befizetése - melyet az önkormányzat OTP banknál kezelt 11746005-15417512 számú számlájára történő átutalással teljesíthet - után az adásvételi szerződés elkészíttetésének költsége a vevőt terheli.

A képviselő-testület felhatalmazza a polgármestert az adásvételi szerződés aláírására.

Felelős: Glöckner Henrik polgármester

Határidő: 2019. december 31.

Határozattal értesítve:- Forray Anett kérelmező

- Közös Hivatala gazdasági vezetője

**-Sárközi Ferencné kérelme**

Glöckner Henrik polgármester elmondta, hogy Sárközi Ferencné Mórágy Kossuth utca 58. szám alatti lakos azzal a kéréssel fordult a képviselő-testülethez, hogy a melléképülete nagyon romos állapotba került, és annak felújítási munkáihoz kérte a Képviselő-testület támogatását. (Sárközi Ferencné nyilatkozott, hogy a kérelmét nyílt ülésen tárgyalhatja a testület)

Ördög Zoltán alpolgármester elmondta, hogy megtekintette a szóban forgó ingatlant és elmondta, hogy ténylegesen nagyon rossz állapotban van, a mai napig lehet, hogy már ki is dőlt az épület oldalfala.

Támogatná a kérelmet, de semmi esetre sem adna pénzbeli támogatást a fent nevezett részére, hanem építőanyagot kellene vásárolni a részére.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019. (XI.25.) Képviselő-testületi határozat*

*Sárközi Ferencné ingatlan felújítási kérelméről*

*Mórágy Község Önkormányzatának Képviselő-testülete Sárközi Ferencné 7165. Mórágy, Kossuth utca 58. szám alatti lakos kérelmét megtárgyalta és úgy határozott, hogy az ingatlana felújításához szükséges építőanyag megvásárlásához 25.000.- Ft támogatást nyújt, amikor az építési munkálatokat megkezdi.*

Szavazás után Mórágy község Önkormányzat képviselő testülete egyhangúlag, 5 igen szavazattal a következő határozatot hozta:

**116/2019. (XI.25.) Képviselő-testületi határozat**

**Sárközi Ferenc ingatlan helyreállítási kérelméről**

Mórágy Község Önkormányzatának Képviselő-testülete Sárközi Ferencné 7165. Mórágy, Kossuth utca 58. szám alatti lakos kérelmét megtárgyalta és úgy határozott, hogy az ingatlana felújításához szükséges építőanyag megvásárlásához 25.000.- Ft támogatást nyújt,amikor az építési munkálatokat megkezdi.

Határidő: 2019. június 30.

Felelős: Glöckner Henrik polgármester

Határozattal értesítve: - Sárközi Ferenc - kérelmező

* Közös Hivatal Gazdasági vezetője

**-**

**Glöckner Jánosné levele**

Glöckner Henrik polgármester elmondta, hogy Glöckner Jánosnétól érkezett egy levél, melyben megköszönte, hogy eddig a könyvtár vezetésével bízta meg az önkormányzat. Korára való tekintettel, valamint az informatikai feladatok ellátásának nehézségei miatt kéri a képviselő-testületet, hogy 2020. január 1. napjától más kerüljön a helyére.

**-Törő György fafaragó népi iparművész ajánlata**

Glöckner Henrik polgármester elmondta, hogy emailben érkezett egy megkeresés Törő György fafaragó művésztől, melyben felajánlotta a következő években bővíthető ember nagyságú szoborcsoport bérlését a karácsonyi ünnepekig. /Három király, bárányok stb./ A szoborcsoport bérleti díja egyszeri 30.000 Ft .-

Nagy Jánosné képviselő elmondta, hogy szerinte már rövid az idő betlehem elkészítésére, és annak kihelyezéséhez, szerinte erről már korábban kellett volna beszélni, mert még azt sem tudnánk, hova kerülne a betlehem, áramot is kellene odavezetni, tehát a kérdés összetettebb. Nem kívánja támogatni a felajánlás elfogadását.

Ördög Zoltán képviselő elmondta, hogy ebben az évben már erre ne fordítsunk pénzt, ennél jelenleg nagyobb problémáink is vannak.

**-Általános Iskola kérelme**

Glöckner Henrik polgármester elmondta, hogy az Mórágyi Általános Iskolától érkezett egy kérelem, melyben ismertették, hogy a Mórágyi Általános Iskola Mórágyi Röghöz kötöttek színjátszó csoportja (10 fő) és iskolai dolgozók, felnőttek 2019. december 6-án (Mikulás napján) szeretnének Erdélybe, a Dévai Szent Ferenc Alapítvány gyermekotthonába ellátogatni. Abban kérték a képviselő-testület segítségét, hogy a 21 személyes busszal való utazásukat támogatni szíveskedjen, a busz költségeit vállalja át. A polgármester kéri a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatokat tette fel szavazásra:

*/2019.(XI.25.) képviselő-testületi határozat*

*Mórágyi Általános Iskola kérelméről*

*Mórágy Község Önkormányzat Képviselő-testülete úgy határozott, hogy az Általános Iskola 2019. december 6. napjára tervezett dévai kirándulásához a 21 személyes buszt biztosítja, annak költségeivel együtt.*

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi határozatokat hozta:

**117/2019.(XI.25.) képviselő-testületi határozat**

**Általános iskola támogatásáról**

Mórágy Község Önkormányzat Képviselő-testülete úgy határozott, hogy az Általános Iskola 2019. december 6. napjára tervezett dévai kirándulásához a 21 személyes buszt biztosítja, annak költségeivel együtt.

Határidő: azonnal

Felelős: Glöckner Henrik polgármester

Határozattal értesítve: Közös Önkormányzati Hivatal gazdasági vezetője

Mórágyi Általános Iskola vezetője

**Bátaapáti Közös Önkormányzati Hivatal**

Glöckner Henrik polgármester ismertette a Képviselő–testület tagjaival, hogy Cikó szóban bejelentette kiválási szándékát a Bátaapáti Közös Önkormányzati Hivatalból. 2019. december 12. napjáig keresni kell a lehetőségeket, hogy kivel tudunk közös hivatalt kialakítani. Bátaapáti és Mórágy összlakosságszáma sajnos nem elegendő az Mötv-ben meghatározott 2000 fős közös hivatali létszámhoz.

**Kérdések, interpellációk**

Illés Béla képviselő elmondta, hogy Varga Istvánné helyi lakos nem tetszését nyilvánította ki a ravatalozó helyiség tisztasága miatt. Továbbá elmondta, hogy a Petőfi utcát és a Szabadság utcát összekötő járda nagyon rossz állapotban van, ezért kérte, hogy a következő évben tartsuk szem előtt annak rendbetételét.

Nagy Jánosné képviselő elmondta, hogy Szabóné Nagy Tímea helyi lakos arra hívta fel a figyelmét, hogy a képviselő-testületi ülésekről készült jegyzőkönyvek nem kerültek fel a Mórágyi honlapra, valamint elmondta, hogy az orvosi rendelőben a férfi wc-t nem lehet használni.

Horváth Dániel képviselő elmondta, hogy a Szabadság utcában a szinte egész falu által szánkózásra használt helyet kicsit rendbe kellene tenni. A benőtt fákat kivágni, kicsit kitisztítani a területet a rossz idő beköszönte előtt. Későbbiekben akár társadalmi munkával is rendbe lehetne tartani ezt a területet, és pad, asztal kihelyezésével a turista forgalomnak is kedvező helyet tudnánk kialakítani egy kicsi megpihenésre.

Glöckner Henrik polgármester Horvát Dániel hozzászólásához azt mondta, hogy támogatja az ötletet és természetesen engedélyezi a terület kitisztítását, valamint ígéretet tett, hogy az említett hiányosságokat ellenőrizni fogja és megteszi a megfelelő intézkedéseket.

A nyílt testületi ülésen több kérdés, hozzászólás nem volt, a polgármester megköszöni az azon való részvételt és az ülést 19.30 órakor bezárja.

Kmft.

**Glöckner Henrik Bakó Józsefné**

polgármester jegyző